als_Latn dik_Latn sag_Latn
Trajneri i lëshon “shigjeta” vijës së parë, ndërkohë që premton nga Korça se në ndeshjen e nesërme fillon kthesa e kampionëve
Leonard TREBICKA
Vetëm dje nga Korça, trajneri i Skënderbeut, Mirel Josa, ka pranuar të thotë për herë të parë në këtë Superligë që sulmi i Skënderbeut nuk po bind. Vetë njëshi i stolit korçar ka thënë që përderisa po bën ndryshime në këtë repart javë pas jave, kjo do të thotë që nuk është plotësisht i kënaqur. Gjithsesi, për Josën më e rëndësishme në këtë moment është ndeshja e radhës ndaj Tiranës, takim që sipas tij do të sjellë disa ndryshime në formacion, por që pritet padyshim kthesa e Skënderbeut. Për Josën më tej në këto javë të luajtura 10 pikë janë pak, dhe padiskutim që këto kaq pak pikë kanë sjellë këtë situatë, situatë që pritet të ndryshojë fill pas kësaj ndeshjeje që pritet të fitohet nesër ndaj bardhebluve, pasi ka shumë arsye që ky trepikësh të qëndrojë në Korçë. Dje, pas 10 ditësh mungese në qytetin juglindor, vetë kryepankina korçare, Josa, për “Sport Ekspres” ka dhënë këtë intervistë:
-Josa, ndeshja kundër Tiranës vjen në momentin e duhur për Skënderbeun apo jo?
-Mua më intereson që ekipi të jetë i bashkuar. Më intereson që ne mos të kemi ndonjë lloj stepje përsa i përket mënyrës për të luajtur. Normalisht që kemi disa gjëra për të rregulluar në krahasim me ndeshjen me Teutën. Në këtë takim e pranova vetë që kemi zhvilluar një ndeshje të dobët, ndoshta më të dobëtën e gjithë kohës që unë kam qenë në krye të pankinës korçare. Ndeshja kundër Tiranës për mua është si gjitha të tjerat, por duhet të kemi shumë kujdes pasi Tirana është një ekip që nga mesi i fushës edhe sipër ka lojtarë shumë cilësorë.
-Nga ndeshja me Teutën çfarë keni për të ndrequr në ekipin tuaj?
-Nuk mund t’i rikthehem edhe një herë ndeshjes me Teutën. Unë kam diskutuar me lojtarët për këtë takim. Është bërë edhe një diskutim ku presidenti më ka takuar mua direkt për mënyrën se si ka luajtur ekipi, por natyrisht që edhe unë kam pretendimet e mia për lojtarët, pasi gjatë gjithë javës ekipi ka treguar fytyrë tjetër gjatë stërvitjes dhe në ndeshje na është prerë gjithçka si me thikë që pas minutës së 20-të të takimit. Këtë gjë duhet të rikuperojmë, pasi jemi goditur edhe herë të tjera dhe kemi reaguar. Por, mënyra se si reaguam nuk ishte e drejtë për ne. Nuk na shkonte përshtat një gjë e tillë.
-Në 6-të javë vetëm 10 pikë. Nuk janë pak për një skuadër si Skënderbeu?
-Normal që janë pak për një ekip si Skënderbeu, kjo duke patur parasysh se çfarë ndeshjesh kemi pasur dhe si i kemi humbur pikët e tjera. Normalisht që ekipin nuk e bëjnë lojtarët që luajnë rregullisht në formacion, por të gjithë lojtarët e tjerë që presin për të luajtur. Unë jam nga ata trajnerë që nuk bëj ndryshime kur ekipi është fitues.
-Po tani pas kësaj humbje do të ketë ndryshime në grupin e lojtarëve që do të luajnë në formacion?
-Normalisht që do të ketë, por gjithçka do të jetë shumë e matur duke bërë kujdes në lojtarët që do të luajnë në këtë takim. Duhet të bëjmë kujdes në zgjedhjet që do të kemi këtë javë në fushë që në fillim të takimit, pra lojtarët që do të luajnë titullarë këtë ndeshje.
-Takaj ka kërkuar që të fitohen jo vetëm ndeshja kundër Tiranës, por edhe dy ndeshjet e tjera të fazës së parë. Për ju është e mundur një gjë e tillë?
-Unë shoh vetëm ndeshjen me Tiranën, mbarojmë ndeshjen me Tiranën dhe më pas shohim vazhdimësinë.
-Presidenti Takaj ka folur për gjoba. Është momenti i duhur?
-Është një problem që i takon presidentit dhe jo mua. Në kontratat që kemi është një klauzolë, që ku thuhet nëse shpallemi kampionë e marrim në fund të vitit. Qëllimi i ekipit është të marrim maksimumin në ndeshjen e radhës.
-Ekipi para Tiranës ndihet nën presion?
-Një farë presioni e ka. Ka presion, pasi ne duhet të jemi koshientë që vetë ne kemi sjellë situatën deri në këto momente që të kemi presion. Kampionati është i fortë rivaliteti është rritur kështu që duhet të shohim se si do t’i zgjidhim gjërat.
-Po vetë Josa është nën presion?
-Unë s’kam asnjë lloj presioni. Unë i kam kaluar presione të tilla. Nuk është hera e parë që kam qenë në të tilla situata. Do të mundohem të bëj më të mirën për këtë skuadër për sa kohë do të jem në krye të ekipit të Skënderbeut.
-Ky kampionat është më i fortë se vjet, pasi Skënderbeu nuk është po aq i fortë sa vjet?
-Jo mendoj se të gjitha ekipet kanë bërë lëvizjet e tyre. Ne presim që t’i bashkëngjitemi nivelit të treguar vitet e tjera. Është kampionat tjetër. Ne nuk duhet të nximë ecurinë e ekipit të këtij sezoni. Do të mundohemi që ky Skënderbe të bëhet më i mirë se ai i sezonit të kaluar.
-Sulmi i Skënderbeut bind?
-Përderisa unë po bëj ndryshime ndeshje pas ndeshjeje me sulmin do të thotë që nuk bind plotësisht. Nëse do të rija më të njëjtët lojtarë në formacion, në sulm do të thosha se isha i kënaqur. Nuk dua vetëm shënim golash, por edhe nga mënyrat se si lëvizin lojtarët. Nëse sulmuesit nuk do të lëvizin si duhet ekipi paralizohet.
-Takaj ka thënë se ekipi kampion do të duket pas javës së shtatë…!?
-Nuk mund të themi që pas ndeshjes me Tiranën Skënderbeu do të dalë kampion edhe sikur të luajmë mirë. Ne llogaritë do t’i bëjmë me ndeshjen pasardhëse. Një ekip del kampion kur mbaron kampionati dhe jo që në javën e shtatë.
Të mërkurën
Skënderbeu do të luajë miqësore ndaj PAS Janinës
Kampionët e Shqipërisë kanë rezervuar përpara kohe një miqësore në shtetin fqinj. Bëhet fjalë për të mërkurën e ardhshme më 8 tetor, teksa Skënderbeu dhe klubi grek PAS Janina kanë arritur akordin për të luajtur një ndeshje miqësore në tokën greke. Dje ka ardhur edhe konfirmimi, ndërkohë që miqësorja do të luhet në stadiumin e Janinës në datën 8 tetor në orën 17:00. Skënderbeu do të bëjë një udhëtim njëditor për të provuar forcat me kundërshtarin grek.
Ndërprerja e kampionatit për shkak të ndeshjeve të kombëtares kuqezi ka detyruar korçarët që të gjejnë kundërshtarë në ndeshje testuese dhe ndaj PAS Janinës, skuadra korçare është ndeshur edhe disa vite më parë po në Janinë. Josa do të ketë mundësi të provojë javën e ardhshme sërish gjithë grupin e lojtarëve, ndërkohë që PAS Janina për momentin kujtojmë që renditet në vendin e 12-të në Superligën greke pas pesë javëve të para. Këtë lajm e kanë konfirmuar dje vetë drejtuesit e klubit juglindor, ndërkohë që për hollësi të tjera në lidhje me këtë ndeshje testuese do të fliten pas ndeshjes së të shtunës ndaj Tiranës.
Përgatitjet
Kampionët kthehen në Korçë për stërvitjet e fundit
Pas më shumë se 10 ditësh skuadra e Josës është kthyer në shtëpi. Edhe pse lojtarët dhe stafi teknik kanë mbërritur qysh të mërkurën në orët e vona të mbrëmjes në qytetin e Korçës, dje në orën 16:00 të gjithë futbollistët kanë kryer seancën e parë stërvitore, e zhvilluar e gjitha në aneksin e stadiumit “Skënderbeu”. Nuk është se ka pasur ndonjë risi në këtë stërvitje të parë, ku duhet thënë se kanë munguar tifozët, të cilët kanë qenë vërtetë në një numër shumë të pakët edhe pse dihet që ndeshja e së shtunës do të jetë një ndeshje e madhe. Josa në fillim ka kryer ushtrime me të tijtë, më pas kuadrat, taktikë, gjuajtje dhe në fund me lojë është mbyllur kjo ditë e parë stërvitore.
Dje nën urdhrat e kryepankinës kanë qenë të pranishëm të gjithë futbollistët me përjashtim të Souzës dhe Nimagës, futbollistë që janë të dëmtuar. Sot bardhekuqtë do të mbyllin stërvitjet me një seancë të fundit po në aneksin e stadiumit dhe menjëherë pas stërvitjes Josa ka lajmëruar të tijtë që do të grumbullohen në hotel “George”, pasi lojtarët do të jenë 24 orë në regjim kazerme. Po sot, Josa do të vendosë edhe mbi formacionin e takimit ndaj Tiranës, formacion që pritet të ketë disa ndryshime sidomos në mesfushë dhe në sulm.
Kritikat
Josa bën 20 minuta analizë, flitet vetëm për Tiranën
Ndërkohë që të gjithë futbollistët dhe stafi teknik thuajse e kanë harruar humbjen e fundit në Durrës, sërish Josa nuk ka harruar t’u kujtojë të tijve se ndeshja e radhës duhet të ketë një vlerësim maksimal. Përpara stërvitjes së djeshme dhe pikërisht në orën 16:00, pasi Mirel Josa ka përfunduar edhe konferencën për shtyp me gazetarët është futur menjëherë në dhomat e zhveshjes, ku ka zhvilluar edhe një analizë në lidhje me porositë e pas mbërritjes në Korçë dhe përgatitjet për Tiranën.
Njëshi i stolit korçar i ka mbajtur të tijtë plot 20 minuta, ku ka folur gjerë gjatë për rëndësinë e kësaj jave të 7-të, aq më tepër që Skënderbeu vjen pas asaj humbjeje tronditëse ndaj Teutës. Në fakt pas përfundimit të këtij takimi lojtarët janë dukur në humor, madje edhe stafi teknik, teksa Josa dhe trajneri i portierëve Ilir Bozhiqi, nuk kanë munguar të jenë në fushë bashkë me lojtarët në momentin që kanë kryer kuadrat. Edhe sot pritet një tjetër analizë e shkurtër e Josës me të tijtë, ashtu si edhe nesër përpara ndeshjes kryeqytetasi i stolit do të japë porositë e fundit përpara Tiranës.
Presidenti Takaj mbërrin sot, në mbrëmje takim me lojtarët
Ka ardhur momenti që presidenti Ardjan Takaj të lërë Durrësin dhe të udhëtojë sot drejt Korçës. Në këtë sezon të ri në dy ndeshjet e para që Skënderbeu ka luajtur në shtëpi Takaj ka qenë në Korçë një ditë përpara çdo ndeshjeje, ndërkohë që edhe dje ka deklaruar që do të jetë në Korçë pranë skuadrës. Padyshim që ardhja e Takajt ka për të bërë edhe më optimiste atmosferën në kampin korçar, ndërkohë që do të qëndrojë pranë futbollistëve deri nesër në momentin e startit e ndeshjes ndaj Tiranës.
Presidenti pritet që të ndjekë nga afër edhe stërvitjen e fundit të skuadrës së tij sot në orët e pasdites, ashtu siç pritet edhe tjetra që në orët e vona të mbrëmjes së sotme gjatë grumbullimit të skuadrës të zhvillojë një takim me të gjithë grupin e futbollistëve. Zakonisht sa herë që Tirana luan në Korçë nuk ka munguar as ish-presidenti Agim Zeqo, i cili pritet që të jetë në tribunë përkrah Takajt. Interesimi duket vërtet i madh në radhët e drejtuesve dhe padyshim që ndeshja ndaj Tiranës është në fokusin e gjithë bardhekuqve.
Interesi i madh
Shitja e biletave, priten mbi 5 mijë vetë në stadium
Prej dy ditësh në qytetin e Korçës kanë dalë në treg biletat e ndeshjes së të shtunës, Skënderbeu-Tirana, ose e thënë ndryshe kryendeshja e javës së 7-të të Superligës, siç cilësohet nga të gjithë. Në fakt, në ditët e para nuk kemi ndonjë shifër të saktë për numrin e biletave që janë shitur, por burime jozyrtare bëjnë me dije se janë shitur deri dje në mbrëmje rreth 2 mijë bileta, që nëse është e vërtetë, padyshim që ritmi mund të quhet shumë i mirë, pasi kemi parasysh që gjithë ditën e sotme dhe të nesërme biletat do të vijojnë të jenë të pranishme në 2-3 pikat e qytetit ku shiten si zakonisht.
Mbi 5 mijë tifozë pritet të jenë në shkallët e stadiumit, ndërkohë që vetë shoqata ka vijuar thirrjet e shumta në qytet, por edhe në zonat përreth, pasi sa herë vjen Tirana, stadiumi “Skënderbeu” duhet të jetë plot. Përsa i përket Tribunës E ku vendosen edhe tifozët miq, këtë të shtunë do të jetë në dispozicion të tifozerisë korçare, pasi tifo-grupi “Fanatics” janë të dënuar dhe në këtë mënyrë në stadiumin e Korçës nesër mund të jenë vetëm “ujqërit e dëborës”.
als_Latn hat_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn nob_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn